钦定古今图书集成/方舆汇编/边裔典/第107卷 > 讙头国
## 钦定古今图书集成/方舆汇编/边裔典/第107卷 > 讙头国

图考

按《山海经·海外南经》“讙头国，其为人，人面有翼，鸟喙，
方捕鱼。一曰在毕方东，或曰讙朱国。”

〈注〉讙兜尧臣，有罪，自投南海而死。帝怜之，使其子居南海而祠之。

《大荒南经》：“大荒之中有人曰讙头鲧妻士敬，士敬子
曰炎融，生讙头，人面鸟喙，有翼，食海中鱼，杖翼而行。”
按《博物志》：“讙兜国，其民尽似仙人，帝尧司徒。讙兜民
常捕鱼海岛中，人面鸟口，去南国万六千里。”